stanford-oval/wikipedia huggingface dataset:
Giriraj Singh

| Giriraj Singh |
| --- | --- |

Karjanhoito-, meijeri- ja kalastusministeri
 30. toukokuuta 2019 –  
Henkilötiedot
Syntynyt: 8. syyskuuta 1952 (ikä 72) Barahiya, Bihar, Intia
Tiedot
Puolue:  Intian kansanpuolue
Aiheesta muualla
girirajsingh.in
Giriraj Singh (s. 8. syyskuuta 1952) on intialainen poliitikko, josta tuli vuonna 2019 maansa karjanhoito-, meijeri- ja kalastusministeri. Ennen uraansa valtakunnan politiikassa hän toimi aktiivisesti Biharin osavaltion paikallispolitiikassa. Hänet äänestettiin vuonna 2002 Biharin lainsäätäjäksi, josta hänet ylennettiin osavaltiohallituksen ministeriksi 2008. Vuoden 2014 parlamenttivaaleissa hänet valittiin parlamentin alahuoneeseen.
Singh toimi pienyrityksistä vastaavana valtioministerinä ensimmäistä kertaa vuoden 2014 marraskuussa. Vuonna 2017 hän sai johtaa samaa ministeriötä itsenäisenä valtioministerinä. Omien sanojensa mukaan hän ryhtyi poliitikoksi, jotta Kashmir liitettäisiin Intiaan. Hänen mukaansa Modi toteutti tämän tavoitteen, kun alueen erityisoikeudet lakkautettiin vuonna 2019. Singh sanoi, että hänen poliittinen uransa mahdollisesti päättyy kun Modin toisen hallituksen virkakausi päättyy.
Singh on tullut tunnetuksi useilla islamin vastaisilla kommenteillaan. Vuonna 2016 hän ilmoitti, että hindujen täytyy lisätä väkilukuaan. Kaksi vuotta myöhemmin hän kertoi, että muslimit ovat hindujumala Raman jälkeläisiä ja heidän tulisi auttaa rakentamaan Baburin moskeijan tilalle hindutemppeli. Vuonna 2019 hän vertasi Pakistanin pääministeriä hindulaisen mytologian tuntemaan Bhasmasura-demoniin.
Aiheesta muualla

Kuvia tai muita tiedostoja aiheesta Giriraj Singh Wikimedia Commonsissa
Profiili parlamentin alahuoneen sivuilla
Giuseppe Garibaldi (C551)

| Giuseppe Garibaldi |
| --- | --- |
 Giuseppe Garibaldi (C551)

Aluksen vaiheet
Rakentaja:  Italcantieri, Monfalcone
Kölinlasku:  26. maaliskuuta 1981
Laskettu vesille:  4. kesäkuuta 1983
Palveluskäyttöön:  30. syyskuuta 1985
Tekniset tiedot
Uppouma:  10 000 t (standardi) 13 850 t (kuormattu)
Pituus:  180,2 m (kokonaispituus)
Leveys:  30,4 m
Syväys:  6,7 m
Koneteho:  80 000 shp
Nopeus:  29,5 solmua
Miehistöä:  550+ lentomiehistö 230+esikunta 45
Giuseppe Garibaldi (runkonumero C551) on Italian laivaston lentotukialus.
Valmistus

Alus tilattiin 28. helmikuuta 1978 Monfalconesta Italcantierilta, missä köli laskettiin 26. maaliskuuta 1981. Se laskettiin vesille 4. kesäkuuta 1983. Koeajot alkoivat 3. joulukuuta 1984. Alus liitettiin laivastoon 30. syyskuuta 1985.
Palvelus

1990-luvun alussa aluksen Otomat-ohjukset korvattiin kahdeksalla Otomat 2 -merimaaliohjuksella. Normaalisti aluksella on kuitenkin vain puolet ohjuksista.
Aiheesta muualla

Kuvia tai muita tiedostoja aiheesta Giuseppe Garibaldi (C551) Wikimedia Commonsissa
Got Live If You Want It!

| Got Live If You Want It! The Rolling Stones |
| --- | --- | --- |

Livealbumin tiedot
 Äänitetty : 1963–1966
 Julkaistu: 10. joulukuuta 1966
 Formaatti: LP, MC, CD 
 Tuottaja(t): Andrew Loog Oldham
 Tyylilaji: rock
 Kesto: 33.09
 Levy-yhtiö: London Records
Listasijoitukset
  6. (1967)
The Rolling Stonesin muut livealbumit
|   | Got Live If You Want It! (USA) 1966 | Get Yer Ya-Ya's Out! 1970 |
Got Live If You Want It! on The Rolling Stonesin ensimmäinen virallinen livealbumi, joka julkaistiin vuonna 1966. Se julkaistiin ainoastaan Yhdysvalloissa, Britanniassa oli julkaistu vuonna 1965 samanniminen EP-levy.
Albumi ylsi Yhdysvalloissa listan sijalle #6 ja myi kultaa.
Kappaleet

A-puoli
Under My Thumb – 2.54 (säv. Mick Jagger, Keith Richards)
Get Off of My Cloud – 2.54 (säv. Jagger, Richards)
Lady Jane – 3.08 (säv. Jagger, Richards)
Not Fade Away – 2.04 (säv. Buddy Holly, Norman Petty)
I've Been Loving You Too Long – 2.55 (säv. Otis Redding, Jerry Butler)
Fortune Teller – 1.57 (säv. Naomi Neville)
B-puoli
The Last Time – 3.08 (säv. Jagger, Richards)
19th Nervous Breakdown – 3.31 (säv. Jagger, Richards)
Time Is on My Side – 2.49 (säv. Norman Meade)
I'm Alright – 2.27 (säv. Nanker Phelge)
Have You Seen Your Mother, Baby, Standing in the Shadow? – 2.19 (säv. Jagger, Richards)
(I Can't Get No) Satisfaction – 3.05 (säv. Jagger, Richards)
Kokoonpano

Mick Jagger – laulu, lyömäsoittimet
Keith Richards – soolokitara, laulu
Brian Jones – kitarat, laulu, huuliharppu
Charlie Watts – rummut
Bill Wyman – basso
Tuotanto

Andrew Loog Oldham – tuottaja
Glyn Johns – äänittäjä
Stephen Inglis – kannen suunnittelu
Gered Mankowitz – valokuvat
Arvostelut

Allmusic:  linkki
Billy Cox

Billy Cox
Billy Cox (s. 18. lokakuuta 1941 Wheeling, Länsi-Virginia, Yhdysvallat) on yhdysvaltalainen muusikko. The Jimi Hendrix Experiencen hajottua Cox soitti Hendrixin uudessa yhtyeessä Band of Gypsys.
Glykogenolyysi

Glykogenolyysi on hiilihydraattien aineenvaihdunnan tapahtuma, jossa kehon soluihin varastoitunut glykogeeni pilkkoutuu glukoosi-1-fosfaatiksi. Ihmisillä ja monilla muilla eliöillä glykogenolyysi tapahtuu lähinnä maksan ja luurankolihasten solujen solulimassa sillä vain näissä kudoksissa glykogeeniä on merkittävästi. Glykogenolyysi ei tarkoita ravinnon (kuten lihan) mukana tulleen glykogeenin pilkkoutumista.
Glukogenolyysissä pyrkimyksenä on saada maksa vapauttamaan glukoosia verensokeriksi muiden kehon solujen käyttöön. Tapahtuma kohottaa verensokeria perustasoa suuremmaksi hetkellisesti tai ylläpitää sitä suunnilleen samana jos se on vaarassa laskea. Tämän ohella tapahtuma voi, erityisesti lihassolujen kohdalla, lisätä vain solujen omaa energiansaantia glykogeenivarastoistaan ilman että ne ruokkivat muita soluja verensokeria kohottamalla.
Glykogenolyysiä lisäävät lähinnä glukagoni ja epinefriini, vaikka muitakin vähemmän keskeisiä tekijöitäkin on. Glukagoni ja epinefriini erittyvät verenkiertoon, kiertävät siellä ja sitoutuvat lopulta omiin reseptoreihinsa vaikuttamiensa solujen pinnoilla.
Glukagoni saa aikaan glykogenolyysin lähinnä vain maksassa. Maksa ylläpitää glukagonin vaikutuksesta verensokeria esimerkiksi ruokailuiden välissä tai paastossa. Epinefriini taas saa glykogenolyysin aikaan maksassa ja luurankolihaksissa. Epinefriini kohottaa verensokeria sen perustasoa korkeammalle akuutin stressireaktion aikana, jonka on laukaissut vaikkapa liikunta tai pelästyminen. Stressin aikana keho valmistautuu ennakoivasti suuriin fyysisiin suorituksiin, jonka vuoksi verensokerikin kohoaa normaalia enemmän koska sitä ennakoidaan kuluvan hetken kuluttua enemmän.
Ketjujen α1→4 sidosten pilkkominen

Glykogeeni sisältää glukoosiketjuja joissa glukoosit ovat toisissaan perättäin kiinni anomeerisin α1→4 -sidoksin. Glykogeenifosforylaasi-entsyymi irrottaa näiden glukoosiketjujen päissä olevia glukooseja järjestyksessä ketjun siten lyhentyessä glukoosi kerrallaan. Entsyymi liittää fosforylyyttisesti fosfaatin α1→4 -sidoksessa olevan glukoosin ei-pelkistävään päähän (hiileen numero 1), jolloin ketjun pään glukoosi irtoaa glukoosi-1-fosfaattina. Reaktio on reversibeeli tasapainoreaktio, mutta solun fosfaattimolekyylien suuren pitoisuuden vuoksi se etenee käytännössä hajoamistuotteiden suuntaan kuten alla:
Fosfoglukomutaasilla glukoosi-1-fosfaatti muuntuu glukoosi-6-fosfaatiksi fosfaattiryhmän reversibeelissä siirtoreaktiossa hiilestä 1 hiileen 6:
Glukoosi-6-fosfaatit menevät sitten yleensä glykolyysiin. Maksan kohdalla ne voivat muuntua myös glukoosiksi glukoosi-6-fosfataasilla. Glukoosi päätyy verensokeriksi. Luurankolihassoluissa (ja rasvasoluissa) ei ole glukoosi-6-fosfataasia, joten nämä eivät vapauta glukoosia vereen.
Haarojen α1→6 sidosten pilkkominen

Glykogeeni sisältää haaroja, jotka koostuvat α1→6 -sidoksista. Glykogeenifosforylaasi jatkaa α1→4 -sidosten pilkkomista glukoosi kerrallaan kunnes se saapuu kohtaan, jossa on α1→6 -haara, jota se ei voi pilkkoa. Suorassa ketjussa pilkkoutuminen pysähtyy kolmen glukoosin päähän haarautuneesta glukoosista ja haaraumassa neljän glukoosin päähän haarakohdasta.
Haaroituksenpurku-entsyymi (EC 3.2.1.33, eng. debranching enzyme) käsittelee haarakohdan. Se siirtää ensin α1→6 -sidoksella kiinni olevasta glukoosista kolmen glukoosin ketjun α1→4 -sidoksella toisen ketjun päähän. Haaraumassa on nyt vain yksi glukoosi ja siitä eteenpäin suoraan etenevässä α1→4 -ketjussa on 6.
Sitten haaroituksenpurku-entsyymi poistaa haaran glukoosin pelkkänä glukoosina hydrolyyttisesti (ei fosforylyyttisesti). Heksokinaasi muuntaa tämän glukoosin glukoosi-6-fosfaatiksi, joka menee sitten yleensä glykolyysiin. Jäljelle jääneen suoran ketjun pilkkoo glykogeenifosforylaasi kuten ylemmässä osiossa on kuvailtu.

Ylin: glykogeenifosforylaasi liittää fosfaatteja (siniset pallot) glykogeeniin sitä pilkkoen. Vapautuu glukoosi-1-fosfaatteja. Keskimmäiset: pilkkominen pysähtyy toisessa 4:n glukoosin päähän haarasta ja toisessa 3:n glukoosin päähän. Haaroituksenpurku-entsyymi siirtää 3 glukoosia toisen ketjun päähän. Alin: purkuentsyymi poistaa glukoosin sellaisenaan.
Gracefallen

| Gracefallen Unholy |
| --- | --- | --- |

Studioalbumin tiedot
 Julkaistu: 12. heinäkuuta 1999
 Tyylilaji: heavy metal
 Kesto: 62.48
 Levy-yhtiö: Avantgarde Music
Unholyn muut julkaisut
| Rapture 1998 | Gracefallen 1999 |   |
Gracefallen on Unholy-yhtyeen viimeiseksi jäänyt albumi. Se julkaistiin Avantgarde Music -yhtiön kautta vuonna 1999.
Kappaleet

...Of Tragedy – 7.15
Immaculate – 4.07
Daybreak – 9.11
When Truth Turns Its Head – 4.38
Wanderer – 8.52
Reek of the Night – 9.41
Haoma – 5.06
Seeker – 4.49
Athene Noctua – 9.28
Vuoden 2011 uudelleenjulkaisun bonuskappale
Gone – 9.12
Kokoonpano

Pasi Äijö – laulu, basso, kitara
Veera Muhli – laulu, koskettimet
Ismo Toivonen – kitarat, koskettimet, puhe
Jan Kuhanen – rummut
Aiheesta muualla

Gracefallen Discogsissa. (englanniksi)
Albumi Gracefallen Encyclopaedia Metallum -sivustolla (englanniksi)
Breakdown

Breakdown on etenkin deathcoressa, metalcoressa, ja hardcore punkissa käytetty termi, jolla viitataan useimmiten 4/4 -tahtilajissa soitettuun välisoittoon. Yleisesti breakdownissa tempo on hidastettu, kitarat sekä basso soittavat yksinkertaista riffiä ja rummut soittavat hidasta komppia. Breakdownia käytetään yleensä luomaan kontrastia kappaleen muuten nopeaan tempoon.
Näiden lisäksi breakdownia sovelletaan toisinaan grindcoressa ja death metalissa. Dying Fetus on esimerkki death metal -yhtyeestä, jonka kappaleista löytyy usein (jopa useita) breakdowneja.
Billy Collins

Billy Collins vuonna 2011.
William A. ”Billy” Collins (s. 22. maaliskuuta 1941) on yhdysvaltalainen runoilija.
Collins on valmistunut katolisesta College of the Holy Crossista ja opiskellut sen jälkeen Kalifornian yliopistossa Riversidessa.
Yhdessä ystävänsä Michael Shannonin kanssa Collins perusti 1975 The Mid Atlantic Review -nimisen julkaisun. Hän on emeritusprofessori Lehman Collegessa Bronxissa. Kongressin kirjasto valitsi hänet vuosiksi 2001–2003 poet laureateksi.
Collinsin uran alkuvaiheen merkittäviin vaikuttajiin kuului Richard Brautigan. Collins kirjoitti 1970-luvulla lyhyitä runoja Rolling Stone -lehteen ja on sen jälkeen julkaissut toistakymmentä kokoelmaa. Hän sanoo löytäneensä oman äänensä vasta 1980-luvulla ja tuntevansa sielunsukulaisuutta Samuel Taylor Coleridgeen. Väitöskirjassaan hän käsitteli Englannin Järvikoulun runoutta. The New York Times on nimennyt hänet Yhdysvaltojen suosituimmaksi nykyrunoilijaksi.
Collins vieraili kesäkuussa 2011 Suomessa lukemassa runojaan.
Georgian sosialistinen neuvostotasavalta

Georgian sosialistinen neuvostotasavalta, lyhenteeltä Georgian SNT, suomeksi yleensä Gruusian SNT (georg. საქართველოს საბჭოთა სოციალისტური რესპუბლიკა, საქართველოს სსრ, სსსრ, Sakartvelos sabtšota sotsialisturi respublika, Sakartvelos SSR, SSSR, ven. Грузи́нская Сове́тская Социалисти́ческая Респу́блика, Грузи́нская ССР, ГССР, Gruzinskaja Sovetskaja Sotsialistitšeskaja Respublika, Gruzinskaja SSR, GSSR), oli nykyisen Georgian käsittänyt neuvostotasavalta.
Neuvostotasavalta perustettiin 25. helmikuuta 1921, mutta 14 vuoden ajan 12. maaliskuuta 1922 – 5. joulukuuta 1936 se oli osa Transkaukasian sosialistista federatiivista neuvostotasavaltaa yhdessä Armenian SNT:n ja Azerbaidžanin SNT:n kanssa. Marraskuussa 1990 se nimettiin vielä ”Georgian tasavallaksi” puoleksi vuodeksi ennen Georgian itsenäistymistä.
Georgiasta käytettiin suomen kielessä nimitystä ”Gruusia” aina Neuvostoliiton hajoamiseen saakka.
Georgian SNT:n korkeimman neuvoston puheenjohtajat

Filipp Makharadze (10. heinäkuuta 1938 – 10. joulukuuta 1941)
Giorgi Sturua (1942 – 26. maaliskuuta 1948)
Vasil Gogua (26. maaliskuuta 1948 – joulukuu 1952)
Zakari Tškhubianišvili (joulukuu 1952 – 1953)
V. Tskhovrebašvili (1953)
Miron Tšubinidze (1953 – 18. huhtikuuta 1959)
Giorgi Dzotsenidze (18. huhtikuuta 1959 – 1975)
Pavle Gilašvili (9. tammikuuta 1976 – 29. maaliskuuta 1989)
Otar Tšerkezia (29. maaliskuuta 1989 – 17. marraskuuta 1989)
Givi Gumbaridze (17. marraskuuta 1989 – 14. marraskuuta 1990)
Zviad Gamsakhurdia (14. marraskuuta 1990 – 14. huhtikuuta 1991)
Galleria

Neuvostoliittolainen Georgian SNT:n 50-vuotisjuhlapostimerkki vuodelta 1967.
Georgian SNT vuonna 1939.
Aiheesta muualla

Kuvia tai muita tiedostoja aiheesta Georgian sosialistinen neuvostotasavalta Wikimedia Commonsissa
Neuvostotasavallat
Venäjän SFNT
Ukrainan SNT
Kazakkien SNT
Uzbekistanin SNT
Valko-Venäjän SNT
Azerbaidžanin SNT
Georgian SNT
Moldavian SNT
Liettuan SNT
Kirgiisien SNT
Tadžikistanin SNT
Armenian SNT
Latvian SNT
Turkmenistanin SNT
Viron SNT
Lyhytikäiset
Karjalais-suomalainen SNT
Transkaukasian SFNT
Abhasian SNT
Horezmin SNT
Buharan SNT
Georg Adolf Rauch

Georg Adolf Rauch
Georg Adolf von Rauch (14. heinäkuuta 1789 Viru-Jaagupi – 30. huhtikuuta 1864 Pietari) oli baltiansaksalainen lääketieteen ja kirurgian tohtori.
Lääkäri

Rauch opiskeli lääketiedettä vuosina 1806–1811 Tarton yliopistossa valmistuen vuonna 1811. Toimittuaan vähän aikaa lääkärinä Tallinnassa, hän muutti Pietariin. Siellä hän työskenteli Obukhovin sairaalassa vuosina 1812–1828, ollen samaan aikaan vuosina 1812–1814 Suomen jääkärirykmentin lääkärinä. Hänellä oli myös oma yleislääkärin vastaanotto Pietarissa vuosina 1815–1829.  Rauch sai mainetta hyvänä lääkärinä, ja hän toimi vuosina 1829–1845 Venäjän keisarinna Aleksandra Fjodorovnan henkilääkärinä. Hän oli myös Venäjän sisäministeriön lääketieteellisen neuvoston neuvoa-antava jäsen vuosina 1831–1864.
Liikemies

Rauch oli aktiivinen liikemies. James Finlaysonin myydessä tehdastaan, Carl Samuel Nottbeck ja William Wheeler pyysivät häntä kolmanneksi osakkaaksi Finlayson & Co -yhtiöön. Suuri syy tähän oli hänen hyvät suhteensa keisariperheeseen ja Venäjän valtion viranhaltijoihin.
Kunnianosoitukset

Rauch oli lukuisten venäläisten ja ulkomaisten yhdistysten kunniajäsen. Venäjän valtiolta hän sai aatelistodistuksen vaakunalla vuonna 1846. Hän oli myös usean ritarikunnan jäsen.
Kirjallisuutta

Väitöskirja: ”De initiis morborum, cum appendice sistente duas morborum chirurgicorum historias.”.  Tarto. Määritä julkaisija!
Rauchille myönnetty vaakuna
Girish Karnad

| Girish Karnad |
| --- | --- |
 Girish Karnad vuonna 2009.
Henkilötiedot
Syntynyt: 19. toukokuuta 1938 Matheran, Brittiläinen Intia
Kuollut: 10. kesäkuuta 2019 (81 vuotta) Bengaluru, Karnataka, Intia
Ammatti:  näyttelijä elokuvaohjaaja näytelmäkirjailija kirjailija
Puoliso:  Saraswathi Ganapathy
Lapset:  2
Näyttelijä
Aktiivisena:  1961–2019
Aiheesta muualla
IMDb 
AllMovie
Girish Karnad (19. toukokuuta 1938 Matheran, Brittiläinen Intia – 10. kesäkuuta 2019 Bengaluru, Karnataka, Intia) oli intialainen näyttelijä, elokuvaohjaaja, kannadankielinen kirjailija, näytelmäkirjailija ja Rhodes-stipendiaatti, joka työskenteli pääasiassa Etelä-Intian elokuvateollisuuksissa ja Bollywoodissa. Hän sai vuoden 1998 Jnanpith-palkinnon, joka on Intian korkein kirjallinen kunnia. Intian hallitus myönsi hänelle Padma Shrin vuonna 1974 ja Padma Bhushanin vuonna 1992. Lisäksi hän voitti kymmenen National Film Awards -palkintoa, yhden parhaan kannadamiesnäyttelijän ja kolme parhaan kannadaohjaajan Filmfare Awards South -palkintoa sekä parhaan käsikirjoituksen Filmfare Awards -palkinnon.
Valikoitu filmografia

Pukar (2000)
Ek Tha Tiger (2012)
Rana Vikrama (2015)
Tiger Zinda Hai (2017)
Aiheesta muualla

Kuvia tai muita tiedostoja aiheesta Girish Karnad Wikimedia Commonsissa
HMS Repulse (S23)

| HMS Repulse |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  12. maaliskuuta 1965
Laskettu vesille:  4. marraskuuta 1967
Palveluskäyttöön:  28. syyskuuta 1968
Poistui palveluskäytöstä:  1996
Tekniset tiedot
Uppouma:  7 500 t (pinnalla) 8 400 t (sukelluksissa)
Pituus:  130 m
Leveys:  10 m
Syväys:  9,17 m
Koneteho:  27 500 shp
Nopeus:  20 solmua (pinnalla) 25 solmua (sukelluksissa)
Miehistöä:  143
Aseistus
Aseistus:  6 x 21" torpedoputkea 16 x Polaris A3 SLBM
HMS Repulse (viirinumero S23) oli Britannian kuninkaallisen laivaston Resolution-luokan ydinsukellusvene.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 12. maaliskuuta 1965. Se laskettiin vesille 4. marraskuuta 1967, jolloin se jäi laskussa kiinni joen pohjaan. Alus valmistui 28. syyskuuta 1968.
Palvelus

Alus poistettiin palveluksesta 1996. Se on ankkuroitu Rosythiin, jossa se on muuten koskemattomana lukuun ottamatta poistettua ydinpolttoainetta. Puolustusministeriö ei ole päättänyt aluksen reaktorin poistosta ja tulevasta käytöstä.
Greatest Hits (vuoden 1995 albumi)

| Greatest Hits Bruce Springsteen |
| --- | --- | --- |

Kokoelmalevyn tiedot
 Äänitetty : 1974-1995
 Julkaistu: 27. helmikuuta 1995
 Kesto: 76.35
 Levy-yhtiö: Columbia Records
Bruce Springsteenin muut julkaisut
| In Concert/MTV Plugged 1993 | Greatest Hits 1995 | The Ghost of Tom Joad 1995 |
Singlet albumilta Greatest Hits
 ”Streets of Philadelphia” Julkaistu: 2. helmikuuta 1994  ”Murder Incorporated” Julkaistu: 24. helmikuuta 1995  ”Hungry Heart’ 95” Julkaistu: 1. maaliskuuta 1995  ”Secret Garden” Julkaistu: 11. huhtikuuta 1995
Greatest Hits on amerikkalaisen laulaja-lauluntekijä Bruce Springsteenin ensimmäinen kokoelma-albumi. Se julkaistiin vuonna 1995. Kokoelma sisältää "Pomon" suurimmat hitit hänen koko uraltaan.
Kappaleet

Kaikki kappaleet sanoittanut ja säveltänyt Bruce Springsteen.
Born to Run - (4:30)
Thunder Road - (4:48)
Badlands - (4:03)
The River - (5:00)
Hungry Heart - (3:20)
Atlantic City - (3:56)
Dancing in the Dark - (4:03)
Born in the U.S.A. - (4:41)
My Hometown - (4:12)
Glory Days - (3:49)
Brilliant Disguise - (4:15)
Human Touch - (5:10)
Better Days - (3:44)
Streets of Philadelphia - (3:16)
Secret Garden - (4:27)
Murder Incorporated - (3:57)
Blood Brothers - (4:34)
This Hard Land - (4:50)
Bjensböle

Bjensböle on kylä Kemiönsaaren kunnassa. Kylä sijaitsee Kemiön sisäosissa Bjensböleträsketin rannalla.
Ainoa maantieyhteys Bjensböleen kulkee naapurikylän Stenmon kautta. Kylässä on kolme taloa, jotka sijaitsevat hieman hajallaan toisistaan Bjensböleträsketin länsipuolella. Kylän alue on peltoa, jota rajaa metsäiset mäkialueet. Bjensböleträsketin rannat ovat vahvasti soistuneet.
Bjensbölen taloista Östergård ja Västergård mainitaan vuoden 1566 maakirjassa. 1900-luvun alussa kylässä on ollut myös kolme torppaa. Torpista kaksi on säilynyt asuintiloina, kun Östergård on puolestaan autioitunut.
Grand Theft Auto: Liberty City Stories

| Grand Theft Auto: Liberty City Stories |
| --- | --- |
 PSP version kansikuva.
Kehittäjä:  Rockstar Leeds Rockstar North
Julkaisija:  Rockstar Games
Jakelija:  Take-Two Interactive
Ohjaaja:  Aaron Garbut
Tuottaja:  Leslie Benzies
Käsikirjoittaja:  Dan Houser James Worrall David Bland
Säveltäjä:  Danger Mouse
Pelisarja:  Grand Theft Auto
Julkaistu:  PlayStation PortableNA 24. lokakuuta 2005EU 28. lokakuuta 2005AUS 2. joulukuuta 2005JP 26. heinäkuuta 2007 PlayStation 2NA 6. kesäkuuta 2006EU 23. kesäkuuta 2006JP 6. syyskuuta 2007
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  BBFC: 18 ESRB: M  Virheellinen ESRB-arvo PEGI: 18  OFLC: MA15+
Alusta:  PlayStation Portable, PlayStation 2, PlayStation 3
Lisenssi:  Suljettu lisenssi
Jakelumuoto:  UMD, DVD
Lisää peliartikkeleitaVideopelien teemasivulla
Infobox OK      : 
Grand Theft Auto: Liberty City Stories on Rockstar Gamesin kehittämä ja julkaisema Grand Theft Auto -pelisarjaan kuuluva toimintaseikkailupeli. Peli julkaistiin vuonna 2005 PlayStation Portablelle ja seuraavana vuonna PlayStation 2:lle. Peli julkaistiin keväällä 2013 myös PlayStation 3 -konsolille. Peli julkaistiin IOS-laitteille vuonna 2015 sekä Androidille vuonna 2016.
Peliin sisältyi myös ensimmäistä kertaa koko GTA-sarjan 3D-versioissa verkkomoninpeli ilman erillisiä harrastelijoiden tekemiä modifikaatioita. Peliä on mahdollista pelata moninpelinä maksimissaan kuuden hengen langattomassa verkossa. Moninpelissä on useita pelimuotoja.
Juoni

GTA: Liberty City Stories sijoittuu kolme vuotta ennen Grand Theft Auto III:n tapahtumia. Peli pyrkii kertomaan miksi Liberty City ajautui GTA III:n tilanteeseen. Pelaaja pelaa Antonio ”Toni” Ciprianilla, joka on juuri palannut Liberty Cityyn pakoiltuaan mafian tappajia tapettuaan mafian täysjäsenen.
Toni Cipriani on Liberty Cityssä vaikuttavan Salvatore Leonen miehiä. GTA III:ssa hänet nähdään sivuosassa. Tonin ulkonäkö on karski ja huolittelematon, mutta pelin edetessä hän saa käyttöönsä uusia vaatteita. Hahmoa ääninäyttelee Danny Mastrogiorgio.
Ääniraita

Pelissä esiintyvät radiokanavat:
Double Clef FM
Flashback FM
Head Radio
K-Jah
The Liberty Jam
Lips 106
MSX 98
Radio Del Mundo
Rise FM
Aiheesta muualla

Virallinen sivusto (Flash-versio) (englanniksi)
Virallinen sivusto (HTML-versio) (englanniksi)
Grand Theft Auto Network
Toni Cipriani
HMS Resolution (1758)

| HMS Resolution |
| --- | --- |


Aluksen vaiheet
Rakentaja:  Bird, Northam
Kölinlasku:  joulukuu 1755
Laskettu vesille:  14. joulukuuta 1758
Palveluskäyttöön:  1759
Poistui palveluskäytöstä:  haaksirikkoutunut 1759
Tekniset tiedot
Uppouma:  1 569 bm
Pituus:  50,44 m (tykkikansi)
Leveys:  14,17 m
Syväys:  6,02 m
Koneteho:  purjeet
Miehistöä:  550
Aseistus
Aseistus:  74 tykkiä
HMS Resolution oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.
Valmistus

Alus tilattiin 24. marraskuuta 1755 70-tykkisenä kolmannen luokan linjalaivana Birdiltä Northamista, missä köli laskettiin joulukuussa. Alus laskettiin vesille 14. joulukuuta 1758 ja valmistui 23. maaliskuuta 1759 Portsmouthissa. Aluksen valmistuskustannukset olivat 24 750 puntaa 16 shillinkiä, minkä lisäksi varustamiskustannuksia 8 505 puntaa 15 shillinkiä ja 1 penny.
Palvelus

Alus otettiin palvelukseen vuonna 1759 päällikkönään Francis Geary. Alus oli kommodorialuksena 21. toukokuuta alkaen. Aluksen päälliköksi tuli 5. kesäkuuta Richard Norbury ja se oli kontra-amiraaliksi ylennetyn Gearyn lippulaivana Hawken komentamassa laivasto-osastossa. Heinäkuussa aluksen päällikkyyden vastaanotti Henry Speke.
Alus osallistui 20. marraskuuta 1759 Quiberoninlahden taisteluun. Se vastaanotti Ranskan laivaston Formidablen antautumisen. Yöllä nousseen myrskyn aikana alus ajautui matalikolle Four Shoalisa menettäen mastonsa ja lopulta upoten.